Մինչդեռ Փաշինյանը երեկ Գումի շուկայում թողնում էր հասարակությունից կտրվածի տպավորություն, որն այնքան է հեռացել Նիկոլ-վարչապետ բղավող մարդկանցից, որ նույնիսկ չգիտի, թե նրանք քանի՞ դրամ են վճարում մեկ կիլոգրամ լոլիկ գնելու համար: Որպես կանոն նման բաներ ղեկավարների հետ լինում են, պարզապես դա տեղի է ունենում տարիների ընթացքում, երբ իշխանությունը մարդու համար դառնում է առավոտյան սուրճի պես մի բան. երբ չի լինում գլուխն սկսում է ուժեղ ցավել: Բայց մեր վարչապետն իշխանության ոչ միայն տարիների, այլեւ տարվա փորձ չունի, չնայած դրան՝ արդեն իսկ չգիտի, թե ի՞նչ արժեն լոլիկն ու վարունգը: Խորհրդականներն էլ չգտեն, եթե իմանային՝ անպայման կզեկուցեին, հո չե՞ն ուզում, որ Փաշինյանն անհարմար դրության մեջ հայտնվի: Ի դեպ, չեն ուզում չէ՞…